# Harry Potter and the Philosopher's Stone (film)

| Harry Potter and the Philosopher's Stone |
| --- |
|  |
| Prijevod | *Harry Potter i Kamen mudraca* |
| Režija | Chris Columbus |
| Produkcija | David Heyman |
| Scenario | Steve Kloves prema romanu J. K. Rowling |
| Uloge | Daniel Radcliffe Rupert Grint Emma Watson Richard Harris Ian Hart Alan Rickman Maggie Smith Robbie Coltrane |
| Muzika | John Williams |
| Premijera |  4. novembra 2001 (2001-11-04)  16. novembra 2001 (2001-11-16) |
| Jezik | engleski jezik |
| Trajanje | 152 min. |
| Država |  Ujedinjeno Kraljevstvo  Sjedinjene Američke Države |
| Kompanija |
| Studio | Heyday Films 1492 Pictures |
| Distributer | Warner Bros. Pictures |
| Budžet | $125,000,000 |
| Zarada | $974,755,371 |
| Tehnička ekipa |
| Montaža | Richard Francis-Bruce |
| Hronologija |
|

|  |  |
| --- | --- |
| Prethodni:
 | Naredni:
 |

 |
|

|  |  |
| --- | --- |
| *nema* | *Harry Potter and the Chamber of Secrets* |

 |

Harry Potter and the Philosopher's Stone, u Sjedinjenim Državama prikazivan kao Harry Potter and the Sorcerer's Stone, fantastični je film iz 2001. godine temeljen na istoimenom romanu spisateljice J. K. Rowling. Ovo je prvi od ukupno osam filmova iz serijala o Harryju Potteru za kojeg je scenarij napisao Steve Kloves, a producirao David Heyman. Film prati Harryjevu prvu godinu u školi za čarobnjake i vještice Hogwarts tijekom koje otkriva da je poznati čarobnjak i započinje svoje obrazovanje. Lik Harryja Pottera tumači Daniel Radcliffe, dok njegove najbolje prijatelje, Rona Weasleyja i Hermione Granger tumače Rupert Grint i Emma Watson. Sljedeći nastavak, *Harry Potter and the Chamber of Secrets*, prikazan je sljedeće godine.

Tvrtka Warner Bros. je pravo na knjigu kupila još 1999. za cifru koja se kretala oko £1,000,000. Produkcija je započela 2000. godine, a za redatelja je izabran Chris Columbus s popisa na kojem su bili i Steven Spielberg i Rob Reiner. Rowlingova je inzistirala da cijela glumačka postava bude sastavljena od Britanaca i Iraca, želeći tako zadžati kulturološki integritet filma i knjige. Također, ona je bila ta koja je dala konačno odobranje Klovesovom scenariju. Film je sniman u prostorijama tvrtke Leavesden Film Studios te na nizu povijesnih lokacija u Ujedinjenom Kraljevstvu.

Film je u Ujedinjenom Kraljevstvu i Sjedinjenim Državama premijerno prikazan u studenom 2001. Kritike na film bile su izrazito pozitivne, zaradio je više od $974 milijuna diljem svijeta te je zaradio niz nominacija, uključujući i tri za Oscara (najbolja glazba, najbolja scenografija, najbolji dizajn kostima).

## Sinopsis

Na početku priče, 1. studenog 1981., čarobnjak i vještica, Albus Dumbledore i Minerva McGonagall, se sreću u Kalininom prilazu u Little Whingingu, predgrađu Surreya, i razgovaraju o nedavnim događajima u čarobnjačkom svijetu. Lord Voldemort, najmoćniji crni mag u povijesti, napokon je pobijeđen. Nažalost, čini se da je sa sobom uzeo i dvije posljednje žrtve: Jamesa i Lily Potter. Njihov je sin Harry nekako uspio preživjeti bez ozljeda, s izuzetkom ožiljka u obliku munje na čelu. Harry će biti legenda među čarobnjacima, "dječak koji je preživio", i Dumbledore zato vjeruje da će za njega biti najbolje da odrasta dalje od te slave i pažnje.

Harryja je u Kalinin prilaz donio Rubeus Hagrid, lovočuvar u školi vještičarenja i čarobnjaštva u Hogwartsu. Harryja su podigli njegovi rođaci bezjaci, sestra njegove majke, Petunia Dursley i njezin suprug Vernon koji su imali i razmaženog sina Dudleyja. Dursleyjevi su od Harryja krili njegovo čarobnjačko podrijetlo i sposobnosti i rekli su mu da su njegovi roditelji poginuli u prometnoj nesreći.

Tjedan prije svog jedanaestog rođendana Harryju su počela stizati pisma iz škole Hogwarts koja su dostavljale sove. Dursleyjevi mu nisu dali da pročita pisma koja su se već počela nagomilavati i zato su zajedno s Harryjem pobjegli na mali otočić. Hagrid ih je ipak uspio pronaći i uručiti pismo Harryju. Njih su se dvojica otputili u London kako bi kupili sve što mu je potrebno za školovanje. U Šupljem kotliću, jednoj maloj gostionici, sreli su profesora Quirrella koji predaje u Hogwartsu. Harry je saznao i za ubojstvo svojih roditelja i za nihovog ubojicu, Lorda Voldemorta. Hagrid je vratio Harrya Dursleyjevima s kartom za vlak koji vozi do Hogwartsa s platforme 9¾ sa londonskog King's Crossa.

Profesor Quirrell (Ian Hart) u svojoj učionici tijekom sata Obrane od mračnih sila. Iako je djelovao izrazito plašljivo, Quirrell se kasnije pokazao kao iznimno moćan i sposoban čarobnjak te uzrok svih problema u filmu.
U vlaku se Harry sprijateljio s Ronom Weasleyjem koji je bio impresioniran Harryjevim ožiljkom, ali ne i zastrašen njegovom slavom. Upoznao je i Hermione Granger, pomalo iritantnu "sveznalicu". Nakon dolaska u Hogwarts svi su novi učenici svrstani u jedan od četiri školska doma. Domovi se razlikuju po svojim karakteristikama: u Slytherinima su ambicionzni učenici koji ne biraju sredstva da dođu do onoga što žele; Ravenclawi postaju oštroumni učenici koji cijene inteligenciju i mudrost; u Gryffindorima su najhrabriji učenici; a Hufflepuffi su poznati po poštenju, iskrenosti i marljivosti. Kad je Harry bio prozvan za svrstavanje, svi su napeto iščekivali ishod. Razredbenom klobuku bilo je veoma teško svrstati Harryja, ali kad je Harry izrazio želju da ne bude u Slytherinima, klobuk ga je svrstao u Gryffindore. I Ron i Hermione svrstani su u Gryffindore, ali Harryjev najveći neprijatelj, Draco Malfoy, postao je Slytherin.

Tijekom školske godine Harry saznaje puno toga o svijetu vještica i čarobnjaka. Nakon što je pokazao iznadprosječnu vještinu na prvoj lekciji iz letenja na metli, Harry postaje član metlobojske ekipe svog doma i najmlađi igrač u posljednjih stotinu godina. Za Božić dobiva čarobni plašt nevidljivosti koji je pripadao njegovom ocu i koji Harry koristi da bi se nevidljiv kretao po dvorcu. Otkriva Zrcalo Erised u kojem može vidjeti svoje roditelje. Dumbledore savjetuje ga da prestane tražiti zrcalo koje će biti premješteno.

Daniel Radcliffe za ulogu Harryja dobio nekoliko nominacija i velik broj pohvala, kako od kritičara tako i od fanova.
Harry, Ron i Hermione otkrivaju da troglavi pas Bundi, kako ga je nazvao Hagrid, čuva propadalište na kraju hodnika u koji je zabranjen ulaz. Razmišljaju o tome što bi pas mogao čuvati i zaključuju da se radi o legendarnom Kamenu mudraca, eliksiru za vječni život. Taj je kamen stvorio Nicolas Flamel. Trio vjeruje da kamen pokušava ukrasti Severus Snape, omraženi profesor Čarobnih napitaka, da bi pomogao Lordu Voldemortu da se vrati na vlast.

Vjerujući kako je krađa kamena neizbježna, Harry, Ron i Hermiona prolaze kroz propadalište kako bi prvi došli do njega. Otkrivaju da je kamen pokušavao ukrasti naizgled neopasni profesor Quirrell, a da je Snape pokušavao zaštititi Harryja. Harry se suočava s Quirrellom i preživljava drugi susret s Lordom Voldemortom (koji se pojavljuje na Quirrelovu potiljku). Quirrell nakon toga podliježe ozljedama i umire. Voldemortov duh napušta svojeg domaćina. Tijekom Harryjeva oporavka u bolnici Dumbledore otkriva Harryju da je njegova majka, Lily, dala svoj život kako bi spasila Harryja. Ta je žrtva zaštitila Harryja u susretu s Voldemortom. Dumbledore otkriva Harryju i da će kamen, iako ga je Harry uspio zaštititi, biti uništen kako bi se spriječili budući Voldemortovi pokušaji da ga se dokopa.

Harry i ostali učenici napuštaju Hogwarts i Harry se vraća Dursleyjevima sa spoznajom da postoje ljudi koji ga vole i mjesto koje može zvati domom.

## Glumačka postava

* Daniel Radcliffe kao Harry Potter, protagonist filma. Columbus je želio Radcliffea još otkako ga je vidio u BBC-jevoj produkciji filma *David Copperfield*, još prije nego su počele javne audicije, no Figgisova mu je rekla kako Radcliffeovi protektivni roditelji neće dozvoliti da im sin sudjeluje u projektu. Columbus je kasnije objasnio kako je njegova upornost da dovede Daniela rezultirala ostavkom Susie Figgis. Radcliffe je pozvan na audiciju 2000., kada su se Heyman i Kloves sastali s njegovim roditeljima tijekom prudokicije drame *Stones in His Pockets* u Londonu. Heyman i Columbus uspješno su nagovorili Radcliffeove roditelje da će njihov sin biti zaštićen od medija nakon čega su ovi dopustili da Daniel igra Harryja. Rowlingova je ubrzo odobrila Radcliffea, tvrdeći da "nakon što sam vidjela [njegovu] audiciju, mislim da Chris Columbus nije mogao naći boljeg Harryja." Radcliffe je navodno dobio £1,000,000 za ulogu, iako je smatrao da nije "toliko bitan". William Moseley, koji je kasnije postao Peter Pevensie u serijalu *The Chronicles of Narnia*, također je pokušao dobiti ulogu.
* Rupert Grint kao Ron Weasley, Harryjev najbolji prijatelj. Grint je zaključio kako bi bio idealan za ovu ulogu "jer [on ima] riđu kosu," i jer je fan serije. Nakon što je na *Newsroundu* vidio oglas o otvorenim audicijama, poslao je video snimku sebe kako repa koliko želi ulogu. Njegov pokušaj je uspio te je pozvan na daljnje razgovore.
* Emma Watson kao Hermione Granger, Harryjeva najbolja prijateljica. Emmina profesorica glume u Oxfordu dala je njezino ime agentima koji su odabirali glumce te je morala odraditi više od 5 razgovora kako bi dobila ulogu. Watsonova je ozbiljno shvatila audiciju, ali "nikada nije mislila da [ona] ima šanse da dobije ulogu." Producenti su bili impresionirani njezinim samopouzdanjem, a na audiciji je potukla preko tisuću drugih kandidatkinja.

Alan Rickman je dobio velik broj pohvala za ulogu Severusa Snapea te se, što je serijal odmicao, pokazao kao idealan izbor za ovu ulogu.
* Tom Felton kao Draco Malfoy, Harryjev rival koji na početku filma ulazi u Slytherin.
* John Cleese kao Skoro Bezglavi Nick, duh Gryffindora u Hogwartsu.
* Robbie Coltrane kao Rubeus Hagrid, poludiv i čuvar ključeva u Hogwartsu. Coltrane je bio autoričin prvi izbor za ulogu. Coltrane, koji je bio veliki fan knjiga, pripremao se za ovu ulogu tako što je s Rowlingovom raspravljao o Hagridovoj prošlosti i budućnosti.
* Warwick Davis kao Filius Flitwick, profesor čarolija i predstojnik Ravenclawa.
* Richard Griffiths kao Vernon Dursley, Harryjev tetak, bezjak.
* Richard Harris kao Albus Dumbledore, ravnatelj Hogwartsa i jedan od najmoćnijih čarobnjaka svih vremena. Harris je izvorno odbio ulogu, ali se predomislio nakon što mu je vlastita unuka rekla da više neće s njim pričati ukoliko ju ne prihvati.
* Ian Hart kao Profesor Quirrell, pomalo nervozni profesor obrane od mračnih sila u Hogwartsu. David Thewlis se prijavio za ulogu; on će kasnije dobiti ulogu Remusa Lupina u filmu *Harry Potter and the Prisoner of Azkaban*.
* John Hurt kao Gospodin Ollivander, vlasnik trgovine *Ollivanders*, najboljih proizvođača čarobnih štapića još od 382. pne.
* Alan Rickman kao Severus Snape, profesor napitaka i predstojnik Slytherina. Tim Roth je bio prvi izbor za ulogu, ali ju je odbio zbog uloge u filmu *Planet of the Apes*.
* Fiona Shaw kao Petunia Dursley, Harryjeva teta, bezjakinja.
* Maggie Smith kao Minerva McGonagall, doravnateljica, predstojnica Gryffindora i profesorica preobrazne u Hogwartsu. Smithova je bila osobni izbor autorice za ulogu.
* Zoë Wanamaker kao Rolanda Hooch, pomalo ekscentrična profesorica letenja u Hogwartsu. Wanamakerova je bila jedina američka glumica u filmu.
* David Bradley kao Argus Filch, nervozni kućepazitelj u Hogwartsu koji redovito partolira hodnicima sa svojom petrolejkom u pratnji svoje mačke, gđe. Norris.
* Richard Bremmer kao glas Lorda Voldemorta, zlog čarobnjaka koji je ubio Harryjeve roditelje, ali je pri pokušaju ubojstva Harryja i sam stradao. Voldemort je trenutno na izmaku snaga te se pokušava ponovo vratiti i zavladati svijetom. Koristi Quirrella kao domadara.
* Julie Walters kao Molly Weasley, Ronova brižna majka. Na samom početku, ona Harryju pokaže kako se dolazi do platforme 9¾. Prije nego je Waltersova dobila ulogu, američka glumica Rosie O'Donnell je imala nekoliko razgovora s Columbusom oko preuzimanja uloge.

Rik Mayall je dobio ulogu Peevesa, duha koji ima veliku sklonost izrugivanja i provociranja učenika u knjizi. Mayall je tijekom snimanja svoj tekst morao izvikivazi izvan dometa kamee, ali te je scena u konačnici izbačena iz filma.

## Nagrade

Film je zaradio tri nominacije za Oscara: najbolja umjetnička direkcija, najbolji korsim i najbolja glazba za Johna Williamsa, iako nije osvojio ni u jednoj kategoriji. Također, film je nominiran za sedam nagrada BAFTA. To su bile one u kategoriji najbolji britanski film, najbolja sporedna muška uloga (Robbie Coltrane) te osvojene nagrade u kategorijama najbolji kostim, produkcijski dizajn, šminka i frizura, zvuk i vizualni efekti. Film je osvojii nagradu Saturn za najbolji kostim, te je nominiran u još 8 kategorija. Film je dobio još nekolicinu nagrada i nominiran je za nekolicinu njih. Puni popis nalazi se u tablici ispod.

| Popis nagrada i nominacija
 |
| --- |
|

| Nagrada
 | Kategorija
 | Ime
 | Ishod
 |
| --- | --- | --- | --- |
| Oscar
 | Oscar za najbolji dizajn kostima
 | Judianna Mokovsky
 | Nominacija
 |
| Oscar za najbolju scenografiju
 | Stuart Craig
 | Nominacija
 |
| Oscar za najbolju originalnu glazbu
 | John Williams
 | Nominacija
 |
| Nagrada Amanda
 | Najbolji strani film
 |  | Nominacija
 |
| Nagrada Američkog filmskog instituta
 | Najbolji digitalni efekti:
 | Robert Legato, Nick Davis, Roger Guyett
 | Nominacija
 |
| Nagrada Ceha scenografa
 | Izvrsnost u produkcijskom dizajnu u filmu fantastike
 | Stuart Craig, John King, Neil Lamont, Andrew Ackland-Snow, Peter Francis, Michael Lamont, Simon Lamont, Steve Lawrence, Lucinda Thomson, Stephen Morahan, Dominic Masters, Gary Tomkins
 | Nominacija
 |
| Nagrada Japanske akademije
 | Najbolji strani film
 |  | Nominacija
 |
| Nagrada Artios
 | Najbolji film - komedija
 | Jane Jenkins, Janet Hirshenson
 | Dobitnik
 |
| Nagrada Bogey
 | *Titanium* kategorija
 |  | Dobitnik
 |
| Nagrada BAFTA
 | Najbolji film
 |  | Nominacija
 |
| Najbolja muška sporedna uloga
 | Robbie Coltrane
 | Nominacija
 |
| Najbolji kostim
 | Judianna Makovsky
 | Nominacija
 |
| Najbolji produkcijski dizajn
 | Stuart Craig
 | Nominacija
 |
| Najbolja šminka i frizura
 | Nick Dudman, Eithne Fennel, Amanda Knight
 | Nominacija
 |
| Najbolji zvuk
 |  | Nominacija
 |
| Najbolji vizualni efekti
 |  | Nominacija
 |
| Broadcast Film Critics Association
 | Najbolji obiteljski film
 |  | Dobitnik
 |
| Najbolji dječji glumac
 | Daniel Radcliffe
 | Nominacija
 |
| Najbolji skladatelj
 | John Williams
 | Nominacija
 |
| Nagrada BMI
 | BMI-jeva nagrada za filmsku glazbu
 | John Williams
 | Dobitnik
 |
| Nagrada Ceha kostimografa
 | Izvrsnost u kostimografiji fantastičnog filma
 | Judianna Makovsky
 | Dobitnik
 |
| Nagrada Eddie
 | Najbolja montaža u filmu - drama
 | Richard Francis-Bruce
 | Nominacija
 |
| Nagrada Empire
 | Najbolji film
 |  | Nominacija
 |
| Najbolji debi
 | Daniel Radcliffe, Rupert Grint, Emma Watson
 | Nominacija
 |
| Evening Standard British Film Awards
 | Nagrada za tehnička postignuća
 | Stuart Craig
 | Dobitnik
 |
| Nagrada Golden Reel
 | Najbolja mkontaža zvuka - strani film
 | Eddy Joseph, Martin Cantwell, Nick Lowe, Colin Ritchie, Peter Holt
 | Nominacija
 |
| Nagrada Grammy
 | Najbolji soundtrack
 | John Williams
 | Nominacija
 |
| Nagrada Hugo
 | Najbolja dramska prezentacija
 |  | Nominacija
 |
| Kids' Choice Awards
 | Najdraži film
 |  | Nominacija
 |
| MTV Movie Awards
 | Najbolji debitant
 | Daniel Radcliffe
 | Nominacija
 |
| Phoenix Film Critics Society Awards
 | Najbolji obiteljski film
 |  | Dobitnik
 |
| Najbolji debitant
 | Daniel Radcliffe
 | Nominacija
 |
| Najbolja dječja uloga
 | Emma Watson
 | Nominacija
 |
| Najbolji kostim
 | Judianna Makovsky
 | Nominacija
 |
| Najbolja originalna glazba
 | John Williams
 | Nominacija
 |
| Najbolji produkcijski dizajn
 | Stuart Craig
 | Nominacija
 |
| Najbolji vizualni efekti
 | Robert Legato, Nick Davis, John Richardson, Roger Guyett
 | Nominacija
 |
| Nagrada Ceha filmskih producenata
 | Producent godine
 | David Heyman
 | Nominacija
 |
| Nagrada Satellite
 | Najbolji film
 |  | Nominacija
 |
| Najbolja montaća
 | Richard Francis-Bruce
 | Nominacija
 |
| Najbolja scenografija
 | Stuard Craig
 | Nominacija
 |
| Najbolji vizualni efekti
 | Robert Legato, Nick Davis, Roger Guyett,John Richardson
 | Nominacija
 |
| Najbolji novi glumac
 | Rupert Grint
 | Dobitnik
 |
| Nagrada Saturn
 | Najbolji film fantastike
 |  | Nominacija
 |
| Najbolji režiser
 | Chris Columbus
 | Nominacija
 |
| Najbolja muška sporedna uloga
 | Robbie Coltrane
 | Nominacija
 |
| Najbolja ženska sporedna uloga
 | Maggie Smith
 | Nominacija
 |
| Najbolji mladi glumac
 | Daniel Radcliffe
 | Nominacija
 |
| Najbolja mlada glumica
 | Emma Watson
 | Nominacija
 |
| Najbolji kostim
 | Judianna Makovsky
 | Dobitnik
 |
| Najbolja šminka
 | Nick Dudman, Mark Coulier, John Lambert
 | Nominacija
 |
| Najbolji specijalni efekti
 | Robert Legato, Nick Davis, Roger Guyett, John Richardson
 | Nominacija
 |
| Nagrada Sierra
 | Najbolji obiteljski film
 |  | Dobitnik
 |
| Teen Choice Awards
 | Najbolji film, drama/pustolovni
 |  | Nominacija
 |
| Young Artist Awards
 | Najbolji obiteljski film - drama
 |  | Nominacija
 |
| Najbolja uloga - mlada glavna glumica
 | Emma Watson (zajedno sa Scarlett Johansson)
 | Dobitnik
 |
| Najbolja uloga - mladi sporedni glumac
 | Tom Felton
 | Nominacija
 |
| Najbolja postava u filmu
 |  | Nominacija
 |
| Najtalentiraniji debitant
 | Rupert Grint
 | Dobitnik
 |

 |

## Izvori

## Vanjske veze

* Službena stranica
* Mythological Structure of Harry Potter and the Philosopher's Stone. Courtesy of MonoMyth.org Arhivirano 2007-02-20 na Wayback Machine-u
* Mistakes in Harry Potter and the Philosopher's Stone